CELEX: 62021TN0271
Language: da
Date: 2021-05-19 00:00:00
Title: Sag T-271/21: Sag anlagt den 19. maj 2021 — Ortis mod Kommissionen

5.7.2021   
            
            
               DA
            
            
               Den Europæiske Unions Tidende
            
            
               C 263/33
            
         
      Sag anlagt den 19. maj 2021 — Ortis mod Kommissionen
      (Sag T-271/21)
      (2021/C 263/44)
      Processprog: fransk
      
         Parter
      
      
         Sagsøger: Ortis (Bütgenbach, Belgien) (ved advokat A. de Brosses)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Det fastslås, at Kommissionens forordning (EU) 2021/468 tilsidesætter artikel 6 i forordning (EF) nr. 178/2002 og artikel 8 i forordning (EF) nr. 1925/2006, og at den derfor er behæftet med retlige fejl.
               
            
                  —
               
               
                  Det fastslås, at forordning (EU) 2021/468 er behæftet med magtfordrejning.
               
            
                  —
               
               
                  Det fastslås, at forordning (EU) 2021/468 og dens videnskabelige grundlag, EFSA’s udtalelse af 22. november 2017, er behæftet med åbenbart urigtige skøn.
               
            
                  —
               
               
                  Det fastslås, at forordning (EU) 2021/468 tilsidesætter retssikkerhedsprincippet.
               
            
                  —
               
               
                  Det fastslås, at forordning (EU) 2021/468 tilsidesætter proportionalitetsprincippet.
               
            Som følge heraf
      
                  —
               
               
                  Kommissionens forordning (EU) 2021/468 af 18. marts 2021 om ændring af bilag III til Europa-Parlamentets og Rådets forordning (EF) nr. 1925/2006 for så vidt angår botaniske arter, der indeholder hydroxyantracenderivater, annulleres.
               
            
                  —
               
               
                  Europa-Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat fem anbringender.
      
                  1.
               
               
                  Første anbringende om retlige fejl. Sagsøgeren gør i denne henseende gældende, at den anfægtede forordning tilsidesætter artikel 8 i forordning (EF) nr. 1925/2006 (1), som kræver en konstateret risiko, idet den klassificerer de omhandlede stoffer og præparater i del A i bilag III til denne forordning, selv om der er videnskabelig tvivl, og idet den klassificerer andre produkter end stoffer i del C i bilag III, og tilsidesætter artikel 6 i forordning (EF) nr. 178/2002 (2), fordi den hviler på en ufuldstændig og ikke overensstemmende risikovurdering.
               
            
                  2.
               
               
                  Andet anbringende om magtfordrejning, fordi flere præcise, plausible og overensstemmende indicier beviser, at det mål om beskyttelse af forbrugernes sundhed, som Kommissionen gør gældende, ikke svarer til virkeligheden. Sagsøgeren gør gældende, at den anfægtede forordning navnlig bevirker, at alene lægemidler forbeholdes retten til at anvende de præparater og stoffer, der indeholder hydroxyantracenderivater (herefter »HAD«), som er indsat i del A i bilag III til forordning (EF) nr. 1925/2006, selv om det ikke er det formål, der forfølges.
               
            
                  3.
               
               
                  Tredje anbringende om åbenbart urigtige skøn. Ifølge sagsøgeren er udtalelsen fra Den Europæiske Fødevaresikkerhedsautoritet (EFSA) af 22. november 2017, som den anfægtede forordning hviler på, behæftet med flere åbenbart urigtige skøn, da EFSA vurderede den genotoksiske og kræftfremkaldende risiko ved HAD uden at overholde sine egne eller OECD’s risikovurderingsmetoder, og idet den drog konklusioner i strid med Det Europæiske Lægemiddelagenturs konklusioner. Den anfægtede forordning er således behæftet med åbenbart urigtige skøn, for det første fordi Kommissionen indsatte stoffer og præparater i del A i bilag III til forordning (EF) nr. 1925/2006, selv om EFSA’s udtalelse af 22. november 2017 fremhæver videnskabelig tvivl, og for det andet fordi den ikke anvendte ALARA-princippet på risikohåndteringsforanstaltningerne, og endelige fordi den ikke tog hensyn til den udvikling i den videnskabelige viden, der har fundet sted efter EFSA’s udtalelse af 22. november 2017.
               
            
                  4.
               
               
                  Fjerde anbringende om tilsidesættelse af retssikkerhedsprincippet, fordi ordlyden af den anfægtede forordning er usammenhængende, for så vidt som den for det første henviser til ordet »præparater«, selv om dette ord ikke er defineret i noget dokument, og for det andet fordi visse HAD-stoffer på én gang er forbudte og tilladte, men kontrolleres, og endelige fordi Standing Committee on Plants, Animals, Food and Feed (Den Stående Komité for Planter, Dyr, Fødevarer og Foder) skulle have indført forklaringer i teksten
               
            
                  5.
               
               
                  Femte anbringende om tilsidesættelse af proportionalitetsprincippet, idet den anfægtede forordning klassificerer stoffer i del A i bilag III til forordning (EF) nr. 1925/2006 uden at fastsætte en grænse, hvilket fører til, at disse stoffer forbydes, selv om dette forbud ikke er nødvendigt for at nå det tilstræbte mål beskyttelse af den offentlige sundhed.
               
            
         (1)  Europa-Parlamentets og Rådets forordning (EF) nr. 1925/2006 af 20.12.2006 om tilsætning af vitaminer og mineraler samt visse andre stoffer til fødevarer (EUT 2006, L 404, s. 26).
      
         (2)  Europa-Parlamentets og Rådets forordning (EF) nr. 178/2002 af 28.1.2002 om generelle principper og krav i fødevarelovgivningen, om oprettelse af Den Europæiske Fødevaresikkerhedsautoritet og om procedurer vedrørende fødevaresikkerhed (EFT 2002, L 31, s. 1).